A repülőtér elődjét, a Tymvou repülőteret a britek építették az akkori brit gyarmat Cipruson a II. világháború idején, katonai repülőtérként. Az ország függetlenné válása után nem használták. Ciprus 1974-es török megszállása és a sziget görög és török részre felosztása után bővítették, mára Észak-Ciprus legfőbb polgári repülőtere lett. Mivel Észak-Ciprust nemzetközileg nem ismerik el független országként, az innen induló járatoknak érinteniük kell Törökország egyik repülőterét. 2006-ban a török kormány tárgyalásokat kezdeményezett ennek a szabálynak a megszüntetéséről, hogy az Ercan repülőtér és a Famagusta kikötő közvetlen nemzetközi járatokat üzemeltethessen.